പട്ടേലിന് ശേഷം മോദിയെന്ന പ്രചാരണം ഗുജറാത്തികളെ സ്വാധീനിച്ചു ശശി തരൂര് ന്യൂഡല്ഹി: സര്ദാര് വല്ലഭായ് പട്ടേലിെന്റ ദേശീയ പ്രഭാവവും ഗുജറാത്തി വേരുകളും തനിക്കും ഇണങ്ങുമെന്നും അഭിനവ പട്ടേലാണ് താനെന്നുമുള്ള മോദിയുടെ പ്രചാരണം ഗുജറാത്തികളെ സ്വാധീനിച്ചതായി കോണ്ഗ്രസ് നേതാവും ഗ്രന്ഥകാരനുമായ ശശി തരൂര്. പാര്ട്ടി ഉണ്ടാക്കിയ സാധാരണ പ്രതിഛായയിലും വലുത് സൃഷ്ടിക്കാനുള്ള ത്വരയാണ് താന് അഭിനവ പട്ടേലാണെന്ന പ്രതിഛായ നിര്മാണത്തിലൂടെ മോദിക്കുള്ളതെന്നും പ്രൈഡ്, പ്രിജുഡീസ് ആന്ഡ് പന്ഡിട്രി: ദി എസെന്ഷല് ശശി തരൂര് എന്ന പുതിയ പുസ്തകത്തില് തരൂര് ആരോപിക്കുന്നു.ഗുജറാത്തികളായ മഹാത്മാഗാന്ധിയുടെയും പട്ടേലിെന്റയും കുപ്പായത്തില് സ്വയം പൊതിഞ്ഞാല് അവരുടെ തിളക്കം തന്നിലും ഒലിച്ചിറങ്ങുമെന്ന് മോദി കരുതി. അതിനു ചേരുന്ന പദ്ധതികളാണ് അദ്ദേഹം ആസൂത്രണം ചെയ്ത് നടപ്പാക്കിയതെന്നും തരൂര് നിരീക്ഷിക്കുന്നു.